PMIndiaData/PMIndiaSum huggingface dataset:
প্রধান প্রধান বন্দর সন্নিহিত জল ওস্থলভূমি বন্দর নির্ভর শিল্প সংস্থাগুলির অনুকূলে বন্টনের নীতি অনুমোদিত মন্ত্রিসভার বৈঠকে

বন্দর নির্ভর শিল্প সংস্থাগুলি কেজলাভূমি এবং সন্নিহিত জমি দেওয়ার একটি প্রস্তাব বুধবার অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে দেশের প্রধান প্রধান বন্দর এলাকায় অবস্থিত শিল্প সংস্থাগুলির অনুকূলে এই মর্মেএকটি নীতি রূপায়ণের সিদ্ধান্ত নেওয়া হয়। সরকারি এই নীতি গ্রহণের ফলে বন্দর সন্নিহিত জল ও স্থল এলাকাকে উৎপাদনশীল কাজে ব্যবহারের ক্ষেত্রে যথেষ্ট স্বচ্ছতাবজায় থাকবে। শুধু তাই নয়, প্রধান প্রধান বন্দরগুলির কাজ ও উৎপাদন ক্ষমতারও সর্বোচ্চ ব্যবহার সম্ভব করে তোলার পাশাপাশি বন্দর কর্তৃপক্ষগুলির রাজস্ব আদায়ের পরিমাণও বিশেষভাবে বৃদ্ধি পাবে। দেশের সবকটি বড় বড় বন্দরের ক্ষেত্রেই এই নীতি কার্যকর হবে। এই নীতিটির আওতায় বড় বড় বন্দরগুলিতে পণ্যের আমদানি-রপ্তানি ও মজুতের জন্য সুযোগ-সুবিধা সম্প্রসারণের কাজে উদ্যোগ গ্রহণকরবে বন্দর নির্ভর শিল্প সংস্থাগুলি। এর ফলে, লাভবান হবে দেশের বড় বড় বন্দরগুলি। এই সুবিধা চালু থাকবে আগামী ৩০ বছরের জন্য। নির্দিষ্ট সময়সীমা অতিক্রান্ত হওয়ার পরে সময়সীমা বৃদ্ধির ব্যাপারে সিদ্ধান্ত গ্রহণ করা হবে বন্দর নির্ভর শিল্প সংস্থাগুলির কয়েকটি শর্ত পূরণ সাপেক্ষে। প্রসঙ্গত উল্লেখ্য, বন্দর উন্নয়নের বিষয়টিকে বিশেষভাবে গুরুত্ব দেওয়া হচ্ছে কেন্দ্রীয় সরকারের ‘সাগরমালা’ কর্মসূচির আওতায়। মূলত, অর্থনৈতিক সমৃদ্ধির প্রসারই এই কর্মসূচির লক্ষ্য ও উদ্দেশ্য। এইকর্মসূচি রূপায়ণে দেশের বড় বড় বন্দরগুলির জল ও স্থলভূমির সর্বোচ্চ মাত্রায় ব্যবহার বিশেষভাবে গুরুত্বপূর্ণ। জাতীয় অর্থনৈতিক সমৃদ্ধির লক্ষ্যে দেশের সামাজিক তথা ব্যবহারিক পরিকাঠামোর মান আরও উন্নত করে তুলতে কেন্দ্রীয় সরকার প্রতিশ্রুতিবদ্ধ। এই সুনির্দিষ্ট লক্ষ্যের দিকে দৃষ্টি রেখে সরকারি-বেসরকারি অংশীদারিত্বের ভূমিকাকে আরও সফল ও কার্যকর করে তুলতেও বেশ কিছু ব্যবস্থা গ্রহণ করেছে সরকার, যাতে সরকারি কাজ ও পরিষেবার ক্ষেত্রে দক্ষতা সুনিশ্চিত করার কাজে বেসরকারি বিনিয়োগকেও ব্যবহারকরা যায়। এই লক্ষ্য পূরণেই বন্দর নির্ভর শিল্পগুলির অনুকূলে বন্দর এলাকার স্থল ও জলাভূমি বন্টনের নীতি গ্রহণ করা হল মন্ত্রিসভার গতকালের বৈঠকে।
নৌ-শিক্ষা ও প্রশিক্ষণ সংক্রান্ত নথিপত্রও শংসাপত্র পারস্পরিক ভিত্তিতে স্বীকৃতি দেবে ভারত ও সংযুক্ত আরব আমিরশাহি  :  এ সম্পর্কিত একটি মউ স্বাক্ষরের প্রস্তাবে অনুমোদন কেন্দ্রীয়মন্ত্রিসভার

দু’দেশের নৌ-কর্মীদেরযোগ্যতা ও দক্ষতা সংক্রান্ত শংসাপত্রগুলিকে পারস্পরিক ভিত্তিতে স্বীকৃতি দেবে ভারতও সংযুক্ত আরব আমিরশাহি। এই মর্মে একটি প্রস্তাব আজ অনুমোদিত হল প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এজন্যদু’দেশের মধ্যে স্বাক্ষরিত হবে একটি মউ বা সমঝোতাপত্র। প্রস্তাবিত মউ-তেদু’দেশের নৌ-শিক্ষা ও প্রশিক্ষণ, প্রার্থীদের যোগ্যতা ও দক্ষতা সম্পর্কিতশংসাপত্র, প্রশিক্ষণ সংক্রান্ত নথিপত্র এবং শারীরিক পরীক্ষায় উত্তীর্ণ হওয়ারশংসাপত্রগুলিকে পারস্পরিক ভিত্তিতে স্বীকৃতি দানের সংস্থান রাখা হবে । এর ফলে, কাজেনিযুক্ত হওয়ার ক্ষেত্রে বিশেষ সুযোগ-সুবিধার দ্বার উন্মুক্ত হবে দু’দেশের নাবিকদেরমধ্যে।
তেল ও প্রাকৃতিক গ্যাস কমিশন (ও.এন.জি.সি.) এবং অয়েল ইন্ডিয়া লিমিটেড (ও.আই.এল.) – এর প্রান্তিক তৈল ক্ষেত্রগুলিতে উৎপাদন সংক্রান্ত নতুন নীতি

তেল ও প্রাকৃতিক গ্যাস কমিশন (ও.এন.জি.সি.) এবং অয়েল ইন্ডিয়া লিমিটেড (ও.আই.এল.) – এর মতো জাতীয় তেল সংস্থাগুলি আবিষ্কৃত হাইড্রো কার্বন-এর উন্নয়নে কেন্দ্রীয় মন্ত্রিসভা প্রান্তিক তৈল ক্ষেত্র সংক্রান্ত নীতির বিষয়টিতে অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ এক বৈঠকে মিলিত হয়ে এই সিদ্ধান্ত গ্রহণ করে। এর আগে এই বিষয়টিতে বহু বছর ধরেই আর্থিক অনুমোদন দেওয়া সম্ভব হয়নি নানা কারণে। এর মধ্যে কয়েকটি উল্লেখযোগ্য কারণ হল, এই সমস্ত তৈল ক্ষেত্রের বহু দূরে প্রত্যন্ত এলাকায় অবস্থান; স্বল্প মজুত ভাণ্ডার; ব্যয়াধিক্যের আশঙ্কা; প্রযুক্তিগত ব্যবস্থার অভাব; আর্থিক নীতি ইত্যাদি। এই নীতির আওতায় ও.এন.জি.সি. এবং ও.আই.এল. – এর যে তৈল ক্ষেত্রগুলি বহু বছর ধরে অব্যবহৃত অবস্থায় পড়ে ছিল, সেগুলি এখন প্রতিযোগিতামূলকভাবে দরপত্র আহ্বানের জন্য উন্মুক্ত করে দেওয়া হবে। এর ফলে, আগ্রহী খনন সংস্থাগুলি এখন তাদের নিজস্ব দরপত্র পেশ করতে পারবে। প্রান্তিক তৈল ক্ষেত্র হিসেবে বিবেচিত হওয়ায় এই বিষয়টিতে এর আগে অগ্রাধিকার দেওয়া হয়নি। কিন্তু, সংশ্লিষ্ট নীতিতে কিছু পরিবর্তন আনার ফলে এই তৈল ক্ষেত্রগুলিতে এখন উৎপাদনও শুরু করা যাবে। ‘ন্যূনতম সরকারি হস্তক্ষেপ কিন্তু সর্বাধিক প্রশাসনিক ব্যবস্থা’ – এই নীতির সঙ্গে সামঞ্জস্য রেখে প্রস্তাবিত চুক্তি বা বরাতের আঙ্গিকে কিছু উল্লেখযোগ্য পরিবর্তনও আনা হয়েছে। এর আগে বরাতের বিষয়টি মূলত লভ্যাংশ ভাগ করে নেওয়ার ভিত্তিতে স্থির করা হতো। এই পদ্ধতিতে বেসরকারি অংশগ্রহণকারীদের ব্যয় সংক্রান্ত বিষয়টি সরকার পুঙ্খানুপুঙ্খভাবে পরীক্ষা করার পরই প্রয়োজনীয় ছাড়পত্র দেওয়া হতো। এর ফলে, পুরো বিষয়টি বিলম্বিত হতো এবং কিছু কিছু ক্ষেত্রে বিতর্কও সৃষ্টি হতো। কিন্তু, নতুন ব্যবস্থায় অংশগ্রহণকারী বেসরকারি সংস্থাগুলির লাভ-লোকসানের বিষয়টি বিবেচনা না করে তেল, গ্যাস ইত্যাদি বিপণনের মাধ্যমে অর্জিত মোট রাজস্বের অংশের বিষয়টি সরকার বিবেচনা করবে। দ্বিতীয় পরিবর্তনটি হল, যে সমস্ত সংস্থাকে বরাত দেওয়া হবে তাদের ঐ তৈল খনিতে মজুত সমস্ত হাইড্রোকার্বনের উন্নয়নের দায়িত্ব দেওয়া হবে। অতীতে শুধুমাত্র তেল বা অন্য একটি মাত্র বিষয়েই এই লাইসেন্স দেওয়া হতো। ফলে, গ্যাস সহ অন্য কোনও ধরণের হাইড্রোকার্বন আহরণের ক্ষেত্রে পৃথক লাইসেন্সের প্রয়োজন হতো। নতুন নীতিতে এই সমস্ত প্রান্তিক তৈল ক্ষেত্রগুলিতে কাজ করার জন্য যে সমস্ত সংস্থা বরাত পাবে তারা বাজার দরেই গ্যাস বিপণন করতে পারবে। পূর্বে এ ব্যাপারে বিপণন মূল্য আগে থেকেই স্থির করে দেওয়া হতো। সরকারি এই নতুন সিদ্ধান্তের ফলে একদিকে বিনিয়োগের বিষয়টি যেমন উৎসাহিত হবে অন্যদিকে তেমনই দেশে আরও বেশি পরিমাণে তেল ও গ্যাসের উৎপাদন সম্ভব হবে বলে আশা করা হচ্ছে।
মৌলানা আবুল কালাম আজাদের জন্মবার্ষিকীতে শ্রদ্ধানিবেদন প্রধানমন্ত্রীর

মৌলানা আবুলকালাম আজাদের জন্মবার্ষিকীতে তাঁর স্মৃতির প্রতি শ্রদ্ধা নিবেদন করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “মৌলানা আবুলকালাম আজাদের জন্মবার্ষিকীতে শ্রদ্ধা জানাই। স্বাধীনতা সংগ্রাম এবং জাতি গঠনেরপ্রচেষ্টায় তাঁর ভূমিকার কথা স্মরণ করি আমরা”। …
নন-গেজেটেড রেলকর্মীদের জন্য ৭৮ দিনেরউৎপাদনশীলতা-ভিত্তিক বোনাস  :  অনুমোদন কেন্দ্রীয় মন্ত্রিসভার

আরপিএফএবং আরপিএসএফ কর্মী ছাড়া রেলের অন্যান্য নন-গেজেটেড কর্মীরা২০১৬-১৭ অর্থ বছরেরজন্য উৎপাদনশীলতা-ভিত্তিক বোনাস পাবেন ৭৮ দিনের। আজ এই মর্মে একটি প্রস্তাবঅনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে। মন্ত্রিসভারএই অনুমোদনদানের ফলে রেলের ১২ লক্ষ ৩০ হাজার নন-গেজেটেড কর্মী উপকৃত হবেন। দশেরাবা পুজোর ছুটির আগেই তাঁদের এই বোনাস মিটিয়ে দেওয়া হবে বলে ঘোষণা করা হয়েছে। রেলকর্মীদের৭৮ দিনের বোনাস দেওয়ার জন্য সরকারের ব্যয় হবে ২২৪৫ কোটি ৪৫ লক্ষ টাকা।উৎপাদনশীলতা-ভিত্তিক বোনাসের ক্ষেত্রে কর্মীদের মাসিক বেতনেরসর্বোচ্চ মাত্রা ধরাহবে ৭ হাজার টাকা। এর ফলে, রেলকর্মীদের সর্বোচ্চ বোনাসের পরিমাণ দাঁড়াবে ১৭,৯৫১টাকা। ept , 2017
৩৫ হাজারেরও বেশি উদ্বাস্তু ব্রু-রিয়াং চুক্তির মাধ্যমে সাহায্য ও ত্রাণ পাবেন : প্রধানমন্ত্রী;

নতুন বছর এবং দশকের প্রথম মন কি বাত অনুষ্ঠানে প্রধানমন্ত্রী শ্রী নরেন্দ্র মোদী বলেছেন যে, মিজোরামের ৩৪ হাজারেরও বেশি শরণার্থীর দু’দশকের বেশি সময় ধরে চলা সঙ্কটের অবসান ও সাহায্য এবং ত্রাণ নিশ্চিত হয়েছে ব্রু – রিয়াং চুক্তির মাধ্যমে। শ্রী মোদী এই সমস্যাটির বিস্তারিত ব্যাখ্যা করেন। ‘এই সমস্যাটি শুরু হয়েছিল নব্বইয়ের দশকে। ১৯৯৭ সালে মিজোরামে বসবাসরত ব্রু – রিয়াং জনজাতির মানুষরা জাতিগত উত্তেজনার কারণে রাজ্য ছাড়তে বাধ্য হন এবং ত্রিপুরায় আশ্রয় নেন। উত্তর ত্রিপুরার কাঞ্চনপুরে অস্থায়ী শিবিরে এই বাস্তুচ্যুত মানুষদের রাখা হয়েছিল। এটা খুবই দুর্ভাগ্যজনক যে ব্রু – রিয়াং সম্প্রদায়ের মানুষরা উদ্বাস্তু হয়ে থাকায় তাঁদের জীবনের একটা গুরুত্বপূর্ণ সময় নষ্ট হয়েছিল। শিবিরের জীবনের অর্থ হ’ল তাঁরা সবরকমের মৌলিক সাচ্ছন্দ্যগুলি থেকে বঞ্চিত হয়েছিলেন। ২৩ বছর পর্যন্ত না ঘর, না জমি জায়গা; না পরিবারের জন্য সুযোগ-সুবিধা বা চিকিৎসার সুযোগ, না বাচ্চাদের শিক্ষার সুযোগ বা তাদের নিজের জন্য সুবিধা কিছুই ছিল না”। প্রধানমন্ত্রী বলেন, কোনও সরকারই এই সমস্যার এবং বাস্তুচ্যুত মানুষগুলির দুর্দশার কোনও সমাধান করতে পারেনি। তিনি ভারতের সংবিধানের প্রতি আস্থা রাখায় উদ্বাস্তুদের প্রশংসা করেন। তিনি বলেন, তাঁদের সেই বিশ্বাসের কারণেই এ মাসে দিল্লিতে এই চুক্তিটি স্বাক্ষরিত হয়েছে। তিনি বলেন, এই বিশ্বাসের ফলেই তাঁদের জীবন আজ এক নতুন প্রভাতের সামনে। চুক্তি অনুযায়ী, তাঁদের মর্যাদাপূর্ণ জীবনযাপনের পথ সূচিত হয়েছে। ২০২০’র নতুন দশকের অবশেষে ব্রু-রিয়াং সম্প্রদায়ের মানুষদের জীবনে নতুন আশা সঞ্চারিত হয়েছে”। এই চুক্তির সুবিধাগুলি ব্যাখ্যা করে প্রধানমন্ত্রী বলেন, “প্রায় ৩৪ হাজার ব্রু শরণার্থী ত্রিপুরায় পুনর্বাসিত হবেন। শুধু তাই নয়, সরকার তাঁদের পুনর্বাসন এবং সর্বস্তরীয় উন্নয়নের লক্ষ্যে প্রায় ৬০০ কোটি টাকা সাহায্য করবে। বাস্তুচ্যুত প্রতিটি পরিবার জমি পাবেন। তাঁদের গৃহনির্মাণে সাহায্য করা হবে। এছাড়াও, তাঁদের রেশন দেওয়া হবে। এখন তাঁরা রাজ্য ও কেন্দ্রের বিভিন্ন জনকল্যাণমূলক কর্মসূচির সুবিধা পাবেন”। প্রধানমন্ত্রী এই চুক্তিকে একটি বিশেষ চুক্তি বলে বর্ণনা করে বলেন, এর মাধ্যমে সহযোগিতামূলক যুক্তরাষ্ট্রীয় ভাবনা প্রতিফলিত হয়েছে। তিনি বলেন, “এই চুক্তিটি ভারতীয় সংস্কৃতির চিরায়ত সহানুভূতি এবং স্পর্শকাতরতার প্রতীক”। হিংসার পথ ছেড়ে মূলস্রোতে ফিরে আসা প্রধানমন্ত্রী বলেন, কোনও সমস্যারই সমাধান হিংসার মাধ্যমে হয় না। আসামে ৮টি গোষ্ঠীর ৬৪৪ জন জঙ্গী অস্ত্র সমর্পণ করে সমাজের মূলস্রোতে ফিরে আসার ঘটনাটির তিনি প্রশংসা করেন। তিনি বলেন, “আসাম সফলভাবে ‘খেলো ইন্ডিয়া’ প্রতিযোগিতার আয়োজন করেছিল। তাঁদের মুকুটে আরেকটি পালক যুক্ত হ’ল। দিন কয়েক আগে ৮টি বিভিন্ন জঙ্গী সংগঠনের ৬৪৪ জন জঙ্গী তাদের অস্ত্র সমর্পণ করে। যারা হিংসার পথকে বেছে নিয়েছিল, তাঁরা শান্তির আদর্শে বিশ্বাস রেখে দেশের উন্নয়নে শরিক হতে সমাজের মূলস্রোতে ফিরে এসেছে”। তিনি বলেন, একইভাবে ত্রিপুরাতেই ৮০ জনেরও বেশি হিংসার পথ ছেড়ে সমাজের মূলস্রোতে ফিরে এসেছেন। আর এইভাবে উত্তর-পূর্বাঞ্চলে বিচ্ছিন্নতাবাদী কার্যকলাপ যথেষ্ট হ্রাস পেয়েছে। তিনি বলেন, “এর মূল কারণ হ’ল এই অঞ্চলের প্রতিটি সমস্যা আলোচনার মাধ্যমে সৎভাবে এবং শান্তিপূর্ণ উপায়ে সমাধান করা হয়েছে”। যারা এখনও হিংসার পথ অনুসরণ করছে, তাদের মূলস্রোতে ফিরে আসার তিনি আহ্বান জানান। তিনি বলেন, “পবিত্র এই সাধারণতন্ত্র দিবসে আমি দেশের প্রতিটি প্রান্তে যাঁরা এখনও হিংসা ও অস্ত্রের মাধ্যমে সমস্যার সমাধান করতে চান, তাঁদের মূলস্রোতে ফিরে আসার আবেদন জানাচ্ছি। তাঁদের নিজেদের এবং দেশের ক্ষমতার প্রতি বিশ্বাস রেখে সমস্যাগুলির শান্তিপূর্ণ সমাধান করা উচিৎ”।
পসুম্পন মুথুরামালিঙ্গা থেবরের জন্মদিনে প্রধানমন্ত্রীর স্মৃতিচারণে তাঁর অবদানের কথা

প্রধানমন্ত্রী শ্রী নরেন্দ্র মোদী পসুম্পন মুথুরামালিঙ্গা থেবরের সমাজে গুরুত্বপূর্ণ অবদানের জন্য থেবর জয়ন্তীতে তাঁর স্মৃতিচারণ করেছেন। এক ট্যুইট বার্তায় প্রধানমন্ত্রী বলেছেন, “ থেবর জয়ন্তীর এই বিশেষ মুহূর্তে আমি বর্ণময় চরিত্রের অধিকারী পসুম্পন মুথুরামালিঙ্গা থেবরকে স্মরণ করি। অদম্য সাহসী ও উদার মনের এই মানুষটি জনকল্যাণে ও সামাজিক ন্যায় বিচার নিশ্চিত করার জন্য তাঁর জীবন উৎসর্গ করেন। তিনি কৃষক ও শ্রমিকদের কল্যাণে নানা উদ্যোগ গ্রহণ করেন। “
চেন্নাই-এরসঙ্গে আন্দামান ও নিকোবর দ্বীপপুঞ্জকে যুক্ত করা হবে সাবমেরিন অপ্টিক্যাল ফাইবারকেবল সংযোগের মাধ্যমে

চেন্নাইভূখন্ডের সঙ্গে পোর্টব্লেয়ার সহ অন্যান্য দ্বীপপুঞ্জের সরাসরি যোগাযোগ স্থাপনেরলক্ষ্যে সাবমেরিন অপ্টিক্যাল কেবল বসানোর প্রস্তাবে আজ সম্মতি মিলল প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই ফাইবারকেবল বসানোর কাজে আনুমানিক ব্যয় ধরা হয়েছে ১১০২ কোটি ৩৮ লক্ষ টাকা। প্রকল্পটির কাজপাঁচ বছর ধরে চালু রাখার খরচও এর মধ্যে ধরা হয়েছে। প্রকল্প রূপায়ণের কাজ ২০১৮সালের ডিসেম্বরের মধ্যে সম্পূর্ণ হবে বলে আশা করা হচ্ছে। পোর্টব্লেয়ার ছাড়া অন্যআর যে পাঁচটি দ্বীপকে মূল ভূখন্ডের সঙ্গে এই ব্যবস্থায় যুক্ত করা হচ্ছে সেগুলি হ’ল– লিটল আন্দামান, কার নিকোবর, হ্যাভলক, ক্যামোর্তা ও গ্রেট নিকোবর।
শ্যামজি কৃষ্ণভার্মার জন্মজয়ন্তীতে প্রধানমন্ত্রী শ্রদ্ধার্ঘ্য

নয়াদিল্লি, ৪ অক্টোবর ২০২২ শ্যামজি কৃষ্ণ ভার্মার জন্মজয়ন্তীতেপ্রধানমন্ত্রী শ্রী নরেন্দ্র মোদী শ্রদ্ধা জানিয়েছেন। শ্যামজি কৃষ্ণ ভার্মার মতো মহানুভবতাসম্পর্কে তাঁর বক্তব্য সকলের সঙ্গে ভাগ করে নেন। এক ট্যুইট বার্তায় প্রধানমন্ত্রী বলেছেন : “বীর সন্তান শ্যামজি কৃষ্ণ ভার্মার জয়ন্তীতে আমার শ্রদ্ধার্ঘ্য।মা ভারতীর এই অকুতভয় সন্তান ভারতকে শৃঙ্খলমুক্ত করতে তাঁর জীবন নিবেদন করেছেন এবং আমাদেরজনমানসে গর্বের ভাব আরও বেশি করে জাগিয়ে তুলেছেন। তাঁর মহত্বতা সম্পর্কে আমার বক্তব্যভাগ করে নিচ্ছি।” /
প্রধানমন্ত্রী জাতীয় শিক্ষা নীতির ওপর রাজ্যপালদের সম্মেলনের উদ্বোধনী অনুষ্ঠানে বক্তব্য রেখেছেন

প্রধানমন্ত্রী শ্রী নরেন্দ্র মোদী জাতীয় শিক্ষা নীতির ওপর রাজ্যপালদের সম্মেলনের উদ্বোধনী অনুষ্ঠানে বক্তব্য রেখেছেন। রাষ্ট্রপতি শ্রী রামনাথ কোবিন্দ এই সম্মেলনে উপস্থিত ছিলেন। বিভিন্ন রাজ্যের রাজ্যপাল, কেন্দ্রশাসিত অঞ্চলগুলির উপরাজ্যপাল এবং সব রাজ্যের বিশ্ববিদ্যালয়গুলির উপাচার্যরা এই সম্মেলনে যোগ দেন। প্রধানমন্ত্রী এই অনুষ্ঠানে বলেছেন, দেশের চাহিদা পূরণে শিক্ষানীতি এবং শিক্ষা ব্যবস্থার বিষয়টি অত্যন্ত গুরুত্বপূর্ণ। শ্রী মোদী বলেছেন, যদিও কেন্দ্র, রাজ্য এবং স্থানীয় পর্যায়ের প্রশাসনের ওপর শিক্ষা ব্যবস্থার দায়িত্ব বর্তায়, কিন্তু এই নীতি প্রণয়নে তাদের হস্তক্ষেপ কম হওয়া উচিত। তিনি বলেছেন, শিক্ষা ব্যবস্থার প্রাসঙ্গিকতা এবং সার্বিক হওয়ার ব্যাপারটি তখনই বৃদ্ধি পায় যখন বেশি সংখ্যায় শিক্ষক-শিক্ষিকা, অভিভাবক-অভিভাবিকা এবং ছাত্রছাত্রীরা এর সঙ্গে যুক্ত হন। দেশের শহর ও গ্রামাঞ্চলের লক্ষ লক্ষ মানুষ এবং শিক্ষা ব্যবস্থার সঙ্গে যুক্ত বিশিষ্টজনেদের মতামতের ওপর ভিত্তি করে নতুন শিক্ষানীতির খসড়া তৈরি করা হয় বলে প্রধানমন্ত্রী জানিয়েছেন। তিনি বলেছেন, শিক্ষক, শিক্ষাবিদ সকলেই এই নীতির দাবিদার। শ্রী মোদী বলেছেন, সর্বস্তরেই এই নীতির গ্রহণযোগ্যতা রয়েছে এবং পূর্বতন শিক্ষানীতির সংস্কারের দৃষ্টিভঙ্গি নিয়ে এই নীতি তৈরি হয়েছে। এই নীতির ওপর স্বাস্থ্যকর বিতর্কের প্রশংসা করে প্রধানমন্ত্রী বলেছেন, জাতীয় শিক্ষা নীতি শুধুমাত্র শিক্ষা ব্যবস্থার সংস্কারকে নিশ্চিত করছে না, একবিংশ শতাব্দীর ভারতের আর্থ-সামাজিক ক্ষেত্রে এই নীতি নতুন দিশা দেখাবে। আত্মনির্ভর ভারত গড়ার জন্য এই নীতি সহায়ক হবে। প্রধানমন্ত্রী বলেছেন, দ্রুত পরিবর্তনশীল ব্যবস্থায় যুব সম্প্রদায়ের ভবিষ্যৎ নিশ্চিত করার জন্য এই শিক্ষানীতি তৈরি হয়েছে। ভবিষ্যতের চাহিদার কথা বিবেচনা করে জ্ঞান ও দক্ষতা দুটি ক্ষেত্রেই দেশের যুব সম্প্রদায়কে প্রস্তুত করতে এই নীতির পরিকল্পনা গ্রহণ করা হয়েছে। তিনি আরও বলেন, নতুন শিক্ষানীতিতে শুধুমাত্র পড়ার মধ্যেই সীমাবদ্ধ না থেকে জানার ওপর গুরুত্ব দেওয়া হয়েছে এবং এই জানার বিষয়টি পাঠ্যসূচির বাইরেও সামিল রয়েছে, যাতে ছাত্রছাত্রীরা গুরুত্বপূর্ণ বিষয়গুলি নিয়ে চিন্তাভাবনা করতে পারেন। শ্রী মোদী বলেছেন, পদ্ধতির পরিবর্তে আগ্রহ, ব্যবহারিকতা এবং সম্পাদনের ওপর বেশি গুরুত্ব দেওয়া হয়েছে। শিক্ষার মাধ্যমে কি পাওয়া গেল এবং শিক্ষক শিক্ষণের মত বিষয়গুলির ওপর এই শিক্ষানীতিতে বেশি জোর দেওয়া হয়েছে। এছাড়াও এর মাধ্যমে প্রতিটি ছাত্রছাত্রীর ক্ষমতায়ণ হবে। প্রধানমন্ত্রী বলেছেন, একবিংশ শতাব্দীতে ভারতে শিক্ষা ভিত্তিক অর্থনীতি গড়ে তোলার জন্য নতুন এই শিক্ষানীতি তৈরি করা হয়েছে। বিদেশে মেধা চলে যাওয়ার সমস্যার মোকাবিলা করার জন্য নতুন এই নীতি আন্তর্জাতিক ক্ষেত্রে শীর্ষস্থানীয় বিশ্ববিদ্যালয়গুলির এদেশে ক্যাম্পাস খোলার পথ প্রশস্ত করবে। শ্রী মোদী বলেছেন, কিভাবে নতুন এই নীতি প্রয়োগ করা হবে এখন সেই বিষয়ে উদ্যোগী হতে হবে। যেকোন রকমের বিভ্রান্তি দূর করতে সংশ্লিষ্ট সকলের পরামর্শ খোলা মনে শোনা হয়েছে। তিনি বলেছেন, এই শিক্ষানীতি শুধুমাত্র সরকারের শিক্ষানীতি নয়, এটা দেশের শিক্ষানীতি। প্রধানমন্ত্রী বলেছেন, জাতীয় শিক্ষানীতির মাধ্যমে পরিবর্তিত সময়ের সঙ্গে তাল মিলিয়ে চলা হবে, যেখানে আঞ্চলিক এবং সামাজিক অসাম্য দূর করতে প্রযুক্তির ব্যবহারের মাধ্যমে শিক্ষা ব্যবস্থায় যথেষ্ট প্রভাব দেখা দেবে। তিনি বলেছেন, উচ্চশিক্ষার প্রতিটি বিষয়౼ পুঁথিগত দিক, পরিভাষাগত দিক, বৃত্তিমূলক দিক ইত্যাদি সব কিছুকে সঙ্কটের বাইরে নিয়ে আসতে হবে। 2020র জাতীয় শিক্ষা নীতিকে সঠিক ভাবে বাস্তবায়িত করার জন্য প্রধানমন্ত্রী আহ্বান জানিয়েছেন।
নমামি নর্মদে-র সমাপ্তি অনুষ্ঠানে সমবেত সকলের উদ্দেশে ভাষণ দিলেন নর্মদা সেবা যাত্রায় অমরকন্টকে

প্রধানমন্ত্রী শ্রী নরেন্দ্র মোদী আজ নর্মদা উদগম স্থল, অর্থাৎ নর্মদা নদের উৎসস্থলে স্থাপিত মন্দিরে প্রার্থনা করেন। মধ্যপ্রদেশের অমরকন্টকে নমামি নর্মদে – নর্মদা সেবা যাত্রার সমাপ্তি উপলক্ষে এক বিপুল জনসমাবেশে তিনি ভাষণ দেন। এইউপলক্ষে ভাষণকালে স্বামী অবধেশানন্দজি প্রধানমন্ত্রীকে ‘বিকাশ অবতার’ হিসেবেঅভিহিত করেন এবং বলেন যে প্রধানমন্ত্রী জল সংরক্ষণের লক্ষ্যে প্রভূত জনসচেতনতারপ্রসার ঘটিয়েছেন। জনসমাবেশেভাষণ প্রসঙ্গে মধ্যপ্রদেশের মুখ্যমন্ত্রী শ্রী শিবরাজ সিং চৌহান বলেন যেজনসাধারণের অংশগ্রহণের মাধ্যমে নর্মদাকে বিশ্বের অন্যতম পরিচ্ছন্ন নদী হিসেবে প্রতিষ্ঠাকরা হবে। তিনি বলেন, মধ্যপ্রদেশের নর্মদা তীরবর্তী ১৮টি নগরের সবক’টিতেই জলশোধনপ্রকল্প গড়ে তোলা হবে। এই আন্দোলন এখানেই শেষ হবে না বলে জানিয়ে মুখ্যমন্ত্রী বলেনযে এটিকে অন্যান্য নদীর ক্ষেত্রেও প্রসারিত করা হবে। প্রধানমন্ত্রীমোদীর নেতৃত্বে তিনি আস্থা প্রকাশ করে বলেন যে এর ফলে ভারত ‘বিশ্ব গুরু’ হয়ে উঠবে।কেন্দ্রীয় সরকারের তৃতীয় বর্ষ পূর্তি উপলক্ষে তিনি প্রধানমন্ত্রীকে অভিনন্দনজানান। প্রধানমন্ত্রীএই উপলক্ষে ‘নর্মদা প্রবাহ – মিশন কর্মপরিকল্পনা’ প্রকাশ করেন। জনসমাবেশে ভাষণদিতে গিয়ে প্রধানমন্ত্রী বলেন যে তিনি নর্মদা সেবা যাত্রার ভ্রমণার্থীদের প্রণামজানাচ্ছেন এবং এই প্রচেষ্টার সুফল যাতে দেশের দরিদ্র থেকে দরিদ্রতম মানুষের কাছেপৌঁছয় সেই আশাই প্রকাশ করছেন। নর্মদানদ শতাব্দীর পর শতাব্দী ধরে জীবনদায়ী ভূমিকা পালন করে চলেছে বলে উল্লেখ করে তিনিবলেন, সাম্প্রতিককালে নর্মদাকে অত্যন্ত নির্মমভাবে শোষণ করা হচ্ছে আর তার ফলেই আজ নর্মদাসেবা যাত্রার প্রয়োজন দেখা দিয়েছে। তিনি বলেন যে, আমরা যদি আমাদের নদীগুলিকেসুরক্ষা না দিই আর লালন-পালন না করি তাহলে মানুষই ক্ষতিগ্রস্ত হবে। প্রধানমন্ত্রীবলেন, প্রায় ১৫০ দিনের এই নর্মদা সেবা যাত্রা বিশ্বমানের দিক থেকেও অসাধারণ।নর্মদা নদের উৎপত্তি বরফগলা জল থেকে নয়, বরং বৃক্ষ থেকে বলে জানিয়ে প্রধানমন্ত্রীবলেন মধ্যপ্রদেশ সরকারের বিরাট এক বনায়ন প্রকল্প আছে যেটা মানবতার পক্ষে এক বড়সেবা হয়ে দাঁড়াবে। নর্মদাসেবা যাত্রার জন্য প্রধানমন্ত্রী গুজরাট ও মহারাষ্টের কৃষকদের হয়ে মধ্যপ্রদেশসরকার ও তার জনসাধারণকে ধন্যবাদ জানান। স্বচ্ছভারত মিশনে রাজ্যের ভূমিকার জন্য মধ্যপ্রদেশ সরকারকে অভিনন্দন জানান প্রধানমন্ত্রী। প্রধানমন্ত্রীবলেন, নর্মদা সেবা মিশন উপলক্ষে রাজ্য সরকারের পেশ করার দলিলটি ভবিষ্যৎমুখি এবংপ্রাকৃতিক সম্পদ রক্ষায় যথোপযুক্ত স্বপ্ন নিয়ে তৈরি। শ্রীমোদী বলেন, কেন্দ্রীয় সরকার কৃষকদের আয় দ্বিগুণ করার সিদ্ধান্ত নিয়েছে এবং এইক্ষেত্রেও মধ্যপ্রদেশ সরকার একটি উত্তম ‘ভিশন ডক্যুমেন্ট’ প্রস্তুত করেছেন। তিনিস্বামী অবধেশানন্দজিকেও ধন্যবাদ জানান। সবশেষে,প্রধানমন্ত্রী জনসাধারণকে নর্মদার জন্য অবদান রাখতে ও আত্মোৎত্যাগের আহ্বান জানানএবং বলেন যে যাত্রা শেষ হতে পারে কিন্তু যোগ্য সবে শুরু হল। / .
সহযোগী পাঁচটি ব্যাঙ্ককে স্টেট ব্যাঙ্ক অফ ইন্ডিয়ার সঙ্গে মিলিয়ে দেওয়ার সিদ্ধান্ত কেন্দ্রীয় মন্ত্রিসভার

ভারতীয় স্টেট ব্যাঙ্কের সহযোগী পাঁচটি ব্যাঙ্ককে স্টেট ব্যাঙ্ক অফ ইন্ডিয়ার সঙ্গে মিলিয়ে দেওয়ার ক্ষেত্রে আর কোনও রকম বাধা রইল না। বুধবার স্টেট ব্যাঙ্ক অফ বিকানির অ্যান্ডজয়পুর, স্টেট ব্যাঙ্ক অফ হায়দরাবাদ, স্টেট ব্যাঙ্ক অফ মাইশোর, স্টেট ব্যাঙ্ক অফ পাতিয়ালার স্টেট ব্যাঙ্ক অফ ইন্ডিয়ার মাধ্যমে অধিগ্রহণের প্রস্তাবটি অনুমোদিত হ’লপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। একই সঙ্গেস্টেট ব্যাঙ্ক অফ ইন্ডিয়া (সহযোগী ব্যাঙ্ক) আইন, ১৯৫৯ এবং স্টেট ব্যাঙ্ক অফহায়দরাবাদ আইন, ১৯৫৬ বাতিল বলে ঘোষণা করার জন্য সংসদে একটি বিল আনার প্রস্তাবেওসম্মতি দিল কেন্দ্রীয় মন্ত্রিসভা। স্টেট ব্যাঙ্কঅফ ইন্ডিয়ার সঙ্গে অন্য পাঁচটি সহযোগী ব্যাঙ্ককে মিশিয়ে দেওয়ার ফলে প্রথম বছরে ১হাজার কোটি টাকার মতো সাশ্রয় হবে বলে মনে করা হচ্ছে। কারণ, ব্যাঙ্কগুলি একত্রেস্টেট ব্যাঙ্ক অফ ইন্ডিয়ার পরিচালন ও ব্যবস্থাপনার আওতায় চলে আসার ফলে একদিকে যেমনপ্রাতিষ্ঠানিক ব্যয় হ্রাস পাবে, অন্যদিকে তেমনই ব্যাঙ্কের সামগ্রিক কাজকর্ম ওপরিষেবার ক্ষেত্রেও দক্ষতা বৃদ্ধি ঘটবে। রাষ্ট্রায়ত্তব্যাঙ্কগুলিকে একে অপরের সাথে মিশিয়ে দেওয়ার ফলে সামগ্রিকভাবে ব্যাঙ্কিং ক্ষেত্রটিআরও শক্তিশালী হয়ে উঠবে বলে আশা করা হচ্ছে। সেই অর্থে মন্ত্রিসভার গতকালেরসিদ্ধান্ত দেশের অর্থনৈতিক কর্মপ্রচেষ্টার ক্ষেত্রে নিঃসন্দেহে এক গুরুত্বপূর্ণপদক্ষেপ।
আরও বেশি সংখ্যক শিক্ষানবিশ-কর্মী নিয়োগে বিশেষ ব্যবস্থা

জাতীয় শিক্ষানবিশি প্রসার কর্মসূচিটি অনুমোদন লাভ করল কেন্দ্রীয় মন্ত্রিসভার। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় কেন্দ্রীয় মন্ত্রিসভার বৈঠক। এই কর্মসূচিটি রূপায়িত হবে ১০ হাজার কোটি টাকা ব্যয়ে। এর আওতায় ৫০ লক্ষ শিক্ষানবিশ’কে প্রশিক্ষণ দেওয়া হবে ২০১৯-২০ সাল পর্যন্ত। এই কর্মসূচি রূপায়ণের দায়িত্ব কেন্দ্রীয় দক্ষতা বিকাশ ও শিল্পোদ্যোগ মন্ত্রকের। শিক্ষানবিশ নিয়োগের জন্য নিয়োগকর্তাদের নানাভাবে উৎসাহিত করা হবে। এই কর্মসূচির আওতায় শিক্ষানবিশদের স্টাইপেন্ড দেওয়ার ক্ষেত্রে ২৫ শতাংশ ব্যয়ভার বহন করবে কেন্দ্রীয় সরকার। শিক্ষানবিশ নিয়োগের ক্ষেত্রে নিয়োগকর্তাদের সরকারিভাবে আর্থিক সুযোগ-সুবিধা দানের ব্যবস্থা এই প্রথম চালু হচ্ছে। শুধু তাই নয়, এর আওতায় প্রাথমিক প্রশিক্ষণ দানের ব্যবস্থাও রয়েছে। প্রাথমিক প্রশিক্ষণ দানের ক্ষেত্রে মোট ব্যয়ের ৫০ শতাংশই বহন করবে কেন্দ্রীয় সরকার।
ভারতীয়প্রযুক্তি কর্মীদের প্রশিক্ষণ ও অভিজ্ঞতা লাভের জন্য জাপানের পাঠানোর কর্মসূচি  : সংশ্লিষ্টপ্রস্তাবে সম্মতি কেন্দ্রীয় মন্ত্রিসভার

টেকনিক্যালইন্টার্ন ট্রেনিং প্রোগ্রাম (টিআইটিপি)-এর ক্ষেত্রে ভারত ও জাপানের মধ্যে একসহযোগিতা চুক্তি স্বাক্ষরের প্রস্তাবে বুধবার অনুমোদন দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে এদিন অনুষ্ঠিত হয় মন্ত্রিসভার এইবৈঠকটি। আগামী১৬ থেকে ১৮ অক্টোবর কেন্দ্রীয় দক্ষতা বিকাশ ও শিল্পোদ্যোগ মন্ত্রীর টোকিও সফরকালে এইসহযোগিতা চুক্তিটি স্বাক্ষরিত হবে বলে আশা করা হচ্ছে। প্রসঙ্গতউল্লেখ্য, টিআইটিপি হল এক বিশেষ উচ্চাশামূলক কর্মসূচি যার আওতায় ভারতের কারিগরিদক্ষতাসম্পন্ন কর্মীদের ইন্টার্ন হিসেবে জাপানে পাঠানো হবে ৩-৫ বছরের জন্য। সেখানেতাঁরা তাঁদের সংশ্লিষ্ট কাজকর্মের ক্ষেত্রে প্রয়োজনীয় প্রশিক্ষণ ও অভিজ্ঞতা লাভকরবেন। আশাকরা হচ্ছে যে সহযোগিতা চুক্তির হাত ধরে দক্ষতা বিকাশের ক্ষেত্রে ভারত ও জাপানেরমধ্যে দ্বিপাক্ষিক সম্পর্ক আরও প্রসার লাভ করবে। /….
বাবা বান্দা সিং বাহাদুরজির ৩০০তম শহীদ দিবস স্মরণে নয়াদিল্লিতে এক অনুষ্ঠানে যোগ দেবেন প্রধানমন্ত্রী

আগামী রবিবার বাবা বান্দা সিং বাহাদুরজির ৩০০তম শহীদ দিবস স্মরণে আয়োজিত এক অনুষ্ঠানে যোগ দেবেন প্রধানমন্ত্রী শ্রী নরেন্দ্র মোদী। এই উপলক্ষে বাবা বান্দা সিং বাহাদুরজির ওপর একটি স্মারক গ্রন্থও প্রকাশ করবেন তিনি। এই অনুষ্ঠানে উপস্থিত থাকবেন পাঞ্জাবের মুখ্যমন্ত্রী শ্রী প্রকাশ সিং বাদলও। বাবা বান্দা সিং বাহাদুরজির ওপর সম্প্রতি প্রকাশিত একটি স্মারক মুদ্রা উপহার দেওয়া হবে প্রধানমন্ত্রী এবং পাঞ্জাবের মুখ্যমন্ত্রীকে। এই উপলক্ষে আয়োজিত এক সমাবেশে ভাষণ দেবেন প্রধানমন্ত্রী। অনুষ্ঠানে গানে ও কবিতায় শ্রদ্ধা জানানো হবে বাবা বান্দা সিং বাহাদুরজিকে।
১৫ শতাংশ পরিশোধ প্রকল্পের আওতায় বিভিন্ন সংস্থার  দ্বারা অভ্যন্তরীণ বাজারে বিক্রয়ের জন্য  ডালশস্য আমদানি করার ফলে ক্ষতির পরিমান পরিশোধের জন্য  কেন্দ্রীয় মন্ত্রিসভার অনুমোদন

জাতীয় কৃষি সমবায় বাজারজাতকরণ ফেডারেশন (এন এ এফ ই ডি), প্রজেক্ট এন্ড ইকুইপমেন্ট কর্পোরেশন (পি ই সি), স্টেট ট্রেডিং কর্পোরেশন (এস টি সি) এবং ম্যাটালস এন্ড মিনারেলস কর্পোরেশন (এম এম টি সি) ২০০৬-২০১১-র মধ্যে ডালশস্য আমদানি করার ফলে যে ১১৩ কোটি ৪০ লক্ষ টাকার ক্ষতি হয়েছিল তা পরিশোধ করার জন্য ভোক্তা বিষয়ক, খাদ্য ও গণবন্টন মন্ত্রকের দেওয়া প্রস্তাব অনুমোদন করেছে প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় মন্ত্রিসভা । এর ফলে কেন্দ্রীয় সরকারের অধিগৃহীত সংস্থাসমূহ বাণিজ্যিক কাজকর্মে মূল্য বৃদ্ধি নিয়ন্ত্রণে সক্ষম হবে। এছাড়াও কেন্দ্রীয় রাষ্ট্রায়ত্ব সংস্থা এমএমটিসি ভোক্তা সাধারণের কাছে খুচরো মূল্যে বিক্রয়ের জন্য ৫০০০ টন তুর ডাল এবং ৫০০০ টন উরাদ ডাল আমদানি করতে পারবে বলে সিদ্ধান্ত নেওয়া হয়েছে। এই আমদানিকৃত ডালের প্রথম কিস্তি এমাসের ৫ সেপ্টেম্বর তারিখ নাগদ মুম্বাই এসে পৌঁছবে। কেন্দ্রীয় সরকার, বিশেষ করে ডালশস্য ও পেঁয়াজ সহ অন্যান্য অত্যাবশ্যকীয় পণ্য সামগ্রী সুলভ করতে ও এগুলির মূল্য নিয়ন্ত্রণের জন্য নানাবিধ ব্যবস্থা গ্রহন করেছে। ১০,০০০ মে.টন পর্যন্ত কাবুলি চানা, জৈন ডালশস্য এবং মুসুর ডাল ছাড়া সমস্ত রকমের ডালশস্য রপ্তানির উপর নিষেধাজ্ঞা আরোপ করা হয়েছে| তেমনি দল শস্যের মজুত করার উপর বিধিনিষেধ বলবৎ করতে রাজ্যগুলোকে ক্ষমতা দেওয়া হয়েছে| পাশাপাশি এও লক্ষণীয় যে ডালশস্য আমদানিতে শুল্ক প্রদান থেকে রেহাই দেওয়া হয়েছে|
প্রধানমন্ত্রী আগামী ১৪ নভেম্বর প্রধানমন্ত্রী আবাস যোজনা- গ্রামীণ (পিএমএওয়াই-জি) প্রকল্পের আওতাভুক্ত ত্রিপুরার ১.৪৭ লক্ষ সুবিধাভোগীকে প্রথম কিস্তির টাকা হস্তান্তর করবেন

নয়াদিল্লী, ১৩ নভেম্বর, ২০২১ প্রধানমন্ত্রী শ্রী নরেন্দ্র মোদী আগামী ১৪ নভেম্বর বেলা ১টায় ভিডিও কনফারেন্সের মাধ্যমে প্রধানমন্ত্রী আবাস যোজনা- গ্রামীণ (পিএমএওয়াই-জি) প্রকল্পের আওতাভুক্ত ত্রিপুরার ১.৪৭ লক্ষ সুবিধাভোগীকে প্রথম কিস্তির টাকা হস্তান্তর করবেন। এরফলে সুবিধাভোগীদের ব্যাঙ্ক অ্যাকাউন্টে সরাসরি প্রায় ৭০০ কোটি টাকা জমা হবে। ত্রিপুরার অনন্য ভৌগলিক- জলবায়ু পরিস্থিতির পরিপ্রেক্ষিতে প্রধানমন্ত্রী ‘কাঁচা বাড়ি’তে বসবাসকারীদের উপর বিশেষভাবে নজর দিয়েছেন। বহু সংখ্যক মানুষ যাতে এক সঙ্গে থাকতে পারেন, তার জন্য ‘পাকা বাড়ি’ নির্মাণে এই উদ্যোগ নেওয়া হয়েছে। কেন্দ্রীয় গ্রামোন্নয়ন মন্ত্রী এবং ত্রিপুরার মুখ্যমন্ত্রী এই অনুষ্ঠানে উপস্থিত থাকবেন।
কুয়ালালামপুরে প্রধানমন্ত্রীর অনুষ্ঠানসমূহ – ২৩ নভেম্বর, ২০১৫

প্রধানমন্ত্রী শ্রী নরেন্দ্র মোদী মালয়েশিয়ার প্রধানমন্ত্রী শ্রী দাতো সেরি মহম্মদ নাজিব বিন টুন আব্দুল রাজাক-এর সঙ্গে দ্বিপাক্ষিক আলোচনায় বসেছিলেন। বৈঠকের পর যৌথ প্রেস বিবৃতিতে প্রধানমন্ত্রী দু’দেশের মধ্যে বলিষ্ঠতর সামরিক সহযোগিতার আহ্বান জানান। এর মধ্যে রয়েছে ‘আমাদের অঞ্চলে নৌ সুরক্ষাকে আরও অত্যাধুনিক করে তোলা এবং বিপর্যয় প্রতিক্রিয়া ব্যবস্থাকে জোরদার করা’। দুই রাষ্ট্রনায়ক যৌথভাবে কুয়ালালামপুরের ‘লিটল ইন্ডিয়ায়’ ‘তোরণ দ্বার’-এর উদ্বোধন করেন। সাঁচীস্তুপের বিখ্যাত তোরণ দ্বারের অনুপ্রেরণায় এই প্রবেশ পথটি নির্মিত হয়েছে। এই উপলক্ষে ভাষণকালে প্রধানমন্ত্রী বলেন যে, তাঁর মালয়েশিয়া সফর বেশ কয়েকটি ঐতিহাসিক ঘটনার সাক্ষী। ‘তোরণ দ্বার’-এর যৌথ উদ্বোধন তার অন্যতম। এই ‘তোরণ দ্বার’ কেবল এক ভাস্কর্য মাত্রই নয়, এটি হল দু’দেশের সাংস্কৃতিক বন্ধনের যোগসূত্র। প্রধানমন্ত্রী এই সঙ্গেই গৌতমবুদ্ধের কথা স্মরণ করে বলেন, শতসহস্র বছর আগে তিনি গোটা এশিয়া জুড়ে শান্তির বাণী প্রচার করেছিলেন। প্রধানমন্ত্রী মালয়েশিয়ার কর্পোরেট স্তরের নেতৃবৃন্দের সঙ্গে আলোচনায় বসেন অর্থনৈতিক যোগাযোগ সুদৃঢ় করতে। তিনি বলেন, ভারত হল আজকের পৃথিবীর সবচেয়ে দ্রুত বিকাশশীল অর্থনীতি এবং স্থিতিশীল রাজনৈতিক অবস্থা থাকায় এদেশে বিনিয়োগের প্রভূত সম্ভাবনা রয়েছে। প্রধানমন্ত্রী বলেন যে, মালয়েশিয়ার সি ই ও’দের এমন এমন ক্ষেত্রে অভিজ্ঞতা ও দক্ষতা রয়েছে যেসব ক্ষেত্রে ভারতের চাহিদা বিদ্যমান। আর তাই এটা হল এক স্বার্থক মেলবন্ধন। মাল্যেশিয়ার বিভিন্ন সংস্থার সি ই ও’রাও ভারতের খাদ্য প্রক্রিয়াকরণ, তেল ও গ্যাস এবং অসামরিক বিমান পরিবহণ ক্ষেত্রে আগ্রহ প্রকাশ করেন।